Bešar el-Esed
Bašar el-Esed (arapski: بشار حافظ الأسد; rođen 11. septembra 1965) jest političar i predsjednik Sirije od 2000. Vrhovni je komandant sirijskih oružanih snaga i generalni sekretar Centralne komande arapske socijalističke Ba'as partije, koja nominalno zastupa neo-Ba'asističku ideologiju. Njegov otac i prethodnik bio je general Hafiz el-Esed, čije je predsjedništvo između 1971. i 2000. označilo preobrazbu Sirije iz republikanske države u dinastičku diktaturu pod čvrstom kontrolom elite kojom dominiraju alaviti, sastavljene od oružanih snaga i Mukhabarata (tajnih službi), koji su odani porodici el-Esed.